26. 9. 85 De Europæiske Fællesskabers Tidende | Nr. L 255/11 KOMMISSIONENS FORORDNING (EØF) Nr. 2688/85 af 25. september 1985 om fjerde ændring af forordning (EØF) nr. 32/82 om fastsættelse af betingelserne for ydelse af særlige eksportrestitutioner for oksekød KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (!), senest ændret ved akten vedrørende Grækenlands tiltrædelse, særlig artikel 18, stk. 6, og ud fra følgende betragtninger : Betingelserne for ydelse af særlige eksportrestitutioner for oksekød er fastsat i Kommissionens forordning (EØF) nr. 32/82 (?), senest ændret ved forordning (FØF) nr. 631/85 (?); i nævnte forordnings artikel 3 er det fastsat, at identificeringen af produkterne skal finde sted på slagteriet ; er en hel eller halv slagtekrop forinden blevet identificeret ifølge nævnte forordnings bestemmelser, er det muligt at identificere de fjerdin- ger, der stammer fra den hele eller halve slagtekrop, på et andet sted end slagteriet ; det er hensigtsmæssigt at åbne mulighed herfor i nævnte forordning ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Oksekød — UDSTEDT FØLGENDE FORORDNING : Artikel 1 I artikel 3 i forordning (EØF) nr. 32/82 indsættes følgende stykke : »Når hele eller halve slagtekroppe opskæres i forfjerdinger eller bagfjerdinger uden for slagteriet, kan den i artikel 2, stk. 2, omhandlede myndighed erstatte ovennævnte attest, der udstedes for hele eller halve slagtekroppe, med attester for oven- nævnte fjerdinger, såfremt alle de øvrige betin- gelser for udstedelse heraf er opfyldt.« Artikel 2 Denne forordning træder i kraft på tredjedagen efter offentliggørelsen i De ÆEuropæiske Fællesskabers Tidende. | Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. september 1985. ()) EFT nr. L 148 af 28. 6. 1968, s. 24. - (9 EFT nr. L 4 af 8. 1. 1982, s. 11. () EFT nr. L 72 af 13. 3. 1985, s. 24. På Kommissionens vegne Frans ANDRIESSEN Næstformand